Gandia se suma al programa Jove Oportunitat
23 setembre 2019

## Gandia se suma al programa Jove Oportunitat23 setembre 2019Última actualització: 14 juliol 2025

![](../gestion/img/_AO_6557-copia.jpg)  
  

Gandia sumarà a la seua oferta educativa i formativa el programa Jove Oportunitat (JOOP), una iniciativa de l'Institut Valencià de la Joventut (IVAJ) finançat pel Fons Social Europeu destinat a joves de 16 a 21 anys que no estan estudiant ni treballant i que volen reprendre els estudis.

Es tracta d'un programa dirigit per especialistes en coaching que motivaran i informaran els joves per tal d'ajudar-los a tindre una oportunitat de reincorporar-se al sistema formatiu.

La iniciativa es desenvoluparà a les dependències de la UPG i no només contempla les classes sinó que complementarà la formació amb visites a empreses, activitats culturals, esportives i socials.

Una acció JOOP s'estructura el els següents mòduls:  
\- Mòdul de desenvolupament personal (coaching actitudinal-1)  
\- Mòdul de desenvolupament social (coaching actitudinal-2)  
\- Mòdul d'orientació professional (visites a "empreses d'acollida")  
\- Mòdul acadèmic: preparació de la prova d'accés a l'FP de Grau Mitjà  
\- Mòdul de reentrada acadèmica: trobades mensuals durant el primer semestre del curs següent al de la participació en JOOP

Sobre la iniciativa, la regidora delegada d'Educació, **Carmen Fuster** ha incidit en la importància d'aquest tipus d'actuacions dirigides a la reducció de l'abandonament educatiu primerenc (AET), "_un problema que com a administració més propera hem d'ajudar a resoldre de la mà d'altres institucions superiors. La formació dels més joves és una prioritat per aquest govern i creiem que aquesta iniciativa pot ser una gran eina_".

  
Per a més informació: joop\_ivaj@gva.es

[Twittear](https://twitter.com/share)